**หลักเกณฑ์และกติกาการประกวด “นางสงกรานต์ มหาวิทยาลัยขอนแก่น”**

**ประเพณีสงกรานต์มหาวิทยาลัยขอนแก่น “บุญเดือนห้า แห่พุทธบูชา สมมาอาวุโส” ประจำปี ๒๕๖๑**

**ณ ริมบึงสีฐาน มหาวิทยาลัยขอนแก่นวันอังคารที่ ๑๐ เมษายน ๒๕๖๑**

**……………………………………..**

ด้วย มหาวิทยาลัยขอนแก่น โดยฝ่ายศิลปวัฒนธรรมและชุมชนสัมพันธ์ และศูนย์วัฒนธรรม จะได้จัดให้มีโครงการประเพณีสงกรานต์มหาวิทยาลัยขอนแก่น “บุญเดือนห้า แห่พุทธบูชา สมมาอาวุโส” ประจำปี ๒๕๖๑ ณ ริมบึงสีฐาน และบริเวณพุทธศิลป์สถาน มหาวิทยาลัยขอนแก่น ในวันอังคาร ที่ ๑๐ เมษายน ๒๕๖๑ เพื่อเป็นการสืบสาน อนุรักษ์ และเผยแพร่ศิลปวัฒนธรรม ให้แก่นักศึกษา บุคลากร และประชาชนทั่วไปได้ตระหนักถึงคุณค่าของวัฒนธรรมประเพณีอันดีงาม และก่อให้เกิดความสามัคคีในหมู่คณะขึ้น จึงได้จัดให้มีกิจกรรมการประกวดนางสงกรานต์มหาวิทยาลัยขอนแก่น ในงานประเพณีสงกรานต์มหาวิทยาลัยขอนแก่น “บุญเดือนห้า แห่พุทธบูชา สมมาอาวุโส” ประจำปี ๒๕๖๑

๑.คุณสมบัติของผู้เข้าประกวด

1. ต้องเป็นเพศหญิงโดยถือตามเพศกำเนิด
2. ต้องเป็นนักศึกษา ลูกจ้าง พนักงาน และข้าราชการ มหาวิทยาลัยขอนแก่น
3. ต้องมีอายุ ๑๖ ปีขึ้นไป
4. ผู้เข้าประกวดนางสงกรานต์ ต้องมากับขบวนแห่เท่านั้นจึงจะประกวดได้

๒.การแต่งกายในการประกวด

* ชุดพื้นเมืองอีสาน เป็นผ้าไหมหรือฝ้ายทอมือ แบบวัฒนธรรมอีสาน-ล้านช้าง เท่านั้น

๓.เกณฑ์การตัดสิน

1. รูปร่างหน้าตา ๓๐ คะแนน

- ส่วนสูง ๑๕๕ เซนติเมตรขึ้นไป

- สัดส่วนสมส่วน

- ความสวยงามของใบหน้าประกอบกับรอยยิ้มประทับใจ

1. การแต่งกาย ๒๐ คะแนน

- แต่งกายสวยงาม ถูกต้องตามกติกา

1. บุคลิกภาพ ประกอบด้วย

- ท่าทางการเดิน ๒๐ คะแนน

- ความสุภาพอ่อนโยน ๑๐ คะแนน

- ความมั่นใจ ๒๐ คะแนน

๔.หลักฐานการสมัคร

๓.๑ สำเนาบัตรประจำตัวประชาชนหรือสำเนาบัตรประจำตัวนักศึกษา จำนวน ๑ ชุด

๓.๒ รูปถ่ายสี เต็มตัว ขนาดโปสการ์ด จำนวน ๑ รูป

๓.๓ ใบสมัคร

๕.รางวัลการประกวด

รางวัลชนะเลิศ เงินรางวัล ๕,๐๐๐ บาท พร้อมถ้วยรางวัล/สายสะพาย

รองชนะเลิศอันดับ ๑ เงินรางวัล ๓,๐๐๐ บาท พร้อมถ้วยรางวัล/สายสะพาย

รองชนะเลิศอันดับ ๒ เงินรางวัล ๒,๐๐๐ บาท พร้อมถ้วยรางวัล/สายสะพาย

๖.. การรับใบสมัครเข้าประกวดได้ที่

๑๐.๑ Download ข้อมูลใบสมัครได้ที่ <http://cac.kku.ac.th>

๗.. สถานที่และวันเวลาการสมัคร

๑๑.๑ เปิดรับสมัครจนถึงวันที่ ๕ เมษายน ๒๕๖๑

๑๑.๒ สามารถยื่นใบสมัครด้วยตนเองได้ที่ : สำนักงานศูนย์วัฒนธรรม อาคารคุ้มสีฐาน มหาวิทยาลัยขอนแก่นโทรศัพท์/โทรสาร ๐๔๓- ๓๓๒๐๓๕ ๐๔๓ ๒๐๒๖๖๓ หรือ ๔๒๓๐๑

๑๑.๓ รับป้ายการประกวด(และในวันประกวดต้องติดป้ายเพื่อเป็นสัญลักษณ์มาด้วย)

๘.. เวลาในการประกวด

ลงทะเบียนรับหมายเลขวันที่ ๕ เมษายน ๒๕๖๑ เวลา ๑๑.๐๐ – ๑๒.๐๐ น.

รอบที่ ๑ (นั่งรถ/ร่วมในขบวนแห่) เวลา ๑๓.๓๐ – ๑๕.๐๐ น.

รอบที่ ๒ (รายการแนะนำตัวที่เวทีกลาง อาคารพุทธศิลป์)เวลา ๑๕.๓๐ – ๑๖.๐๐ น.

ประกาศผล เวลา ๑๖.๐๐ – ๑๗.๐๐ น.

หมายเหตุ เวลาอาจเปลี่ยนแปลงตามความเหมาะสม

๙.. ติดต่อสอบถามข้อมูลการประกวดได้ที่

คุณพิธัญญา พิรุณสุนทร โทรศัพท์ ๐๘๙ ๕๖๙ ๘๐๕๔

คุณคณิตตา คลังทอง โทรศัพท์ ๐๘๑ ๗๒๙ ๐๘๑๖

ผู้ส่งเข้าประกวดต้องดำเนินการสมัครตั้งแต่บัดนี้เป็นต้นไปจนถึงวันพฤหัสบดีที่ ๕ เมษายน ๒๕๖๑ ในวันและเวลาราชการ หรือที่ เลขานุการ คณะกรรมการตัดสิน นายวิทยา วุฒิไธสง โทร, ๐๙๕ ๖๖๐๐๓๒๒,โทร/โทรสาร ๐๔๓ ๓๓๒๐๓๕/ ๐๔๓ ๒๐๒๖๖๓ ภายใน ๔๒๓๐๑

ใบสมัคร

การประกวด**“นางสงกรานต์ มหาวิทยาลัยขอนแก่น”**

……………………………

๑. ชื่อ-สกุล ชื่อเล่น

๒. วัน เดือน ปี เกิด อายุ ปี

๓. น้ำหนัก กิโลกรัม ส่วนสูง เซนติเมตร สัดส่วนรอบอก นิ้ว

สัดส่วนรอบเอว นิ้ว สัดส่วนรอบสะโพก นิ้ว

๔. สังกัดหน่วยงาน..................................................................................................................

๕. หมายเลขโทรศัพท์ติดต่อ ...................................................................................................

๖. ส่งเข้าประกวดจากหน่วยงาน............................................................................................................

(ลงชื่อ) ผู้เข้าประกวด

( )

หมายเหตุ ให้ส่งใบสมัครที่ศูนย์วัฒนธรรม มหาวิทยาลัยขอนแก่น ในวันและเวลาราชการ